عاصم ملک

محمد عاصم ملک ، پاکستان کے تین ستاروں والے جنرل ہیں جو اس وقت انٹر سروسز انٹیلیجنس (آئی ایس آئی) کے ڈائریکٹر جنرل کی حیثیت سے خدمات انجام دے رہے ہیں یہ عہدہ انھوں نے 30 ستمبر 2024ء کو سنبھالا۔ وہ اس عہدے پر فائز ہونے والے پہلے پی ایچ ڈی ڈگری یافتہ شخصیت ہیں۔

اس کے ساتھ ہی وہ پہلے آئی ایس آئی سربراہ ہیں جنھیں 2025ء سے وزیرِ اعظم پاکستان کا دسواں مشیرِ قومی سلامتی بھی مقرر کیا گیا۔

ابتدائی زندگی اور تعلیم
عاصم ملک کا تعلق پنجابی اعوان خاندان سے ہے۔ وہ صوبہ پنجاب کے ضلع سرگودھا کے تحصیل شاہ پور میں پیدا ہوئے۔ وہ لیفٹیننٹ جنرل (ر) غلام محمد ملک کے صاحبزادے ہیں۔

عاصم نے سنہ 1999ء میں جامعہ بلوچستان سے بی ایس سی (آنرز) کی ڈگری حاصل کی۔ بعد ازاں وہ امریکا کے فورٹ لیون ورتھ میں زیرِ تعلیم رہے، جہاں اُنھوں نے پہاڑی جنگی حکمتِ عملی پر  کے عنوان سے تحقیقی مقالہ تحریر کیا۔ وہ برطانیہ کے رائل کالج آف ڈیفنس اسٹڈیز سے بھی فارغ التحصیل ہیں۔

اس کے علاوہ اُنھوں نے نیشنل ڈیفنس یونیورسٹی سے پاک امریکا تعلقات پر ڈاکٹریٹ (پی ایچ ڈی) کی ڈگری حاصل کی۔ وہ پاکستان ملٹری اکیڈمی کے 80ویں لانگ کورس کے فارغ التحصیل ہیں اور اس کورس کے دوران اعزازی شمشیر حاصل کرنے والے نمایاں کیڈٹ تھے۔

 حوالہ جات 
اردو

انگریزی

زمرہ:بقید حیات شخصیات
زمرہ:بلوچ رجمنٹ کے افسر
زمرہ:پاکستان ملٹری اکیڈمی کے فضلا
زمرہ:ڈائریکٹر جنرل انٹر سروسز انٹلیجنس
زمرہ:ضلع سرگودھا کی شخصیات
زمرہ:نیشنل ڈیفنس یونیورسٹی، پاکستان کے فضلا
زمرہ:جامعہ بلوچستان کے فضلا
زمرہ:کارکنان پاک فوج
زمرہ:لیفٹیننٹ جنرل
زمرہ:نیشنل ڈیفنس یونیورسٹی، پاکستان کا تدریسی عملہ
زمرہ:ہلال امتیاز وصول کنندگان
زمرہ:پاک فوج کے لیفٹیننٹ جرنیل